Proceeding of ICECRS, 1 (2016) 789-798 ISSN. 2548-6160 International Seminar on Generating Knowledge Through Research, UUM-UMSIDA, 25-27 October 2016, Universiti Utara Malaysia, Malaysia. Available online: Article DOI: PROSODI 'PERKHIDMATAN' AMANAT KETUA SETIAUSAHA NEGARA Syakirah Abdul Rahman Kementerian Pelajaran Malaysia ABSTRAK: Konsep 'Merakyatkan Perkhidmatan Awam' telah diperkenalkan oleh Ketua Setiausaha Negara (KSN) ke-13 untuk diterapkan kepada lebih 1.4 juta penjawat awam di Malaysia sejak 20 Januari 2014. Leksis 'perkhidmatan' acapkali disebut oleh KSN, sehingga menimbulkan suasana berkolokasi yang menunjukkan beliau ingin menyampaikan sesuatu yang sangat berguna kepada penjawat awam. Kajian ucapan kebanyakannya berkait rapat dengan analisis wacana.Oleh itu, kajian ini cuba mengenal pasti keberadaan leksis kata kunci 'perkhidmatan' dalam ucapan Ketua Setiausaha Negara. Selain itu, kajian ini juga akan menginterpretasikan penggunaan kata kunci 'perkhidmatan' dalam ucapan KSN yang lebih dominan berfungsi sebagai ejen penerapan enam prinsip konsep 'Merakyatkan Perkhidmatan Awam'kepada penjawat awam. Berteraskan data yang diperoleh daripada 40 teks ucapan KSN, terdapat 640 bilangan konkordans leksis kata kunci 'perkhidmatan'.Data jenis kata yang berkolokasi dengan leksis kata kunci pula sebanyak 1237 jenis dan 6388 jumlah bilangan keberlakuan kata. Data-data yang diperoleh dianalisis dengan menggunakan perisianAntConc. Seterusnya, pemahaman fungsi kata kunci 'perkhidmatan' dianalisis berpandukan teori prosodi semantik. Hasil analisis menunjukkan dalam petikan ucapan KSN, tujuan kata 'perkhidmatan'diselitkan adalah untukmemberi panduan kepada penjawat awam agar melaksanakan tugas dengan penuh berdedikasi berlandaskan konsep 'Merakyatkan Perkhidmatan Awam'. Sehubungan itu, keberadaan kata kunci 'perkhidmatan' yang berkolokasi dengan kata-kata lain telah membantu audien mengetahui amanat yang disampaikan oleh KSN ketika beliau menyampaikan setiap ucapannya. KATA KUNCI: Perkhidmatan, ucapan, KSN, prinsip, dan penjawat awam. PENGENALAN Bidang kajian semantik menurut Nordin Razak (2010), merupakan bidang yang mengkaji dan menganalisis makna kata. Kata ialah unit ujaran yang bebas dan mempunyai makna. F. R. Palmer (1989), pula mengkategorikan semantik sebahagian daripada bidang linguistik yang merujuk kepada kajian makna. John Lyons (1994), mendefinisikan semantik sebagai kajian tentang makna realiti atau kewujudan sesuatu dalam bahasa. Makna pula ialah idea atau konsep yang boleh dipindahkan daripada fikiran penutur kepada fikiran pendengarnya. Maklumat teks bagi leksis kata kunci 'perkhidmatan' yang diungkapkan oleh Ketua Setiausaha Negara (KSN) dalam semua ucapannya, mempunyai makna yang khusus untuk para penjawat awam di Malaysia. Fenomena ini sangat bersesuaian dikaji dengan menggunakan teori prosodi semantik. Enam prinsip telah dikemukakan iaitu keterbukaan, turun padang, musyawarah, insaniah, kekitaan dan kerjasama dengan swasta dan pertubuhan bukan kerajaan (NGO). Sehubungan itu, 40 teks ucapan KSN telah dipilih untuk pengenalpastian leksis kata kunci 'perkhidmatan' dan diinterpretasikan bagi menghuraikan maklumat teks berkaitan fungsi leksis kata kunci tersebut. PROSODI LEKSIS PERKHIDMATAN 789
Syakirah Abdul Rahman/Proceeding of ICECRS, 1 (2016) 789-798 Tan Sri Dr. Ali bin Hamsa, Ketua Setiausaha Negara (KSN) ke-13 sering menyampaikan amanat dalam setiap ucapannya. Melalui majlis-majlis rasmi seperti perhimpunan rasmi bulanan Jabatan Perdana Menteri dan majlis anjuran INTAN, beliau memanfaatkan masa ucapannya untuk menyampaikan enam prinsip konsep 'Merakyatkan Perkhidmatan Awam'. Dalam ucapan beliau, kata 'perkhidmatan' kerap digunakan, sekali gus menunjukkan beliau sangat berharap penjawat awam memahami prinsip 'Merakyatkan Perkhidmatan Awam'. Prinsip-prinsip tersebut iaitu keterbukaan, turun padang, musyawarah, insaniah, kekitaan dan kerjasama dengan swasta dan pertubuhan bukan kerajaan (NGO), seolah-olah diulang tayang melalui ucapannya semata-mata ingin menerapkan konsep ini dalam kalangan penjawat awam. PENYATAAN MASALAH Berdasarkan sorotan kajian lepas, kajian terhadap ucapan banyak tertumpu pada analisis wacana yang menggunakan teori-teori analisis wacana, sama ada teori analisis perbualan, teori komunikasi Etnografi atau teori analisis wacana kritis. Contohnya, Rahim Aman dan Norfazila Ab Hamid (2015), Idris Aman (2011), Nor Azuwan Yaakob dan Norazlina Mohd Kiram (2010), Radiman Hj. Junaidi dan Zaitul Azma Zainon Hamzah (2013), Mashetoh Abd Mutalib, Hishamudin Isam, Rohaidah Haron dan Mohd Izani Mohd Zain (2013) dan Norida Berhan dan Zulkifley Hamid (2012). Sementara itu, kajian yang berkaitan dengan bidang semantik pula banyak tertumpu pada kajian makna yang menggunakan data korpus dalam perbualan sama ada dalam bentuk lisan atau tulisan secara maya. Antara penyelidik yang terlibat dengan penyelidikan tersebut ialah, Hajar Abdul Rahim (2005),Sabrina Tiun, Rosni Abdullah, Tang Enya Kong dan Siti Khaotijah Muhammad (2013), Indirawati Zahid (2005, 2007, 2010), Norwati Mohd Zain dan Hishamudin Isam (2013), Sharifah Raihan Syed Jaafar (2015), dan Tan Hai Ly dan Chae, Kwan Jung (2015). Sementara itu, Wong Shia Ho (2014), pula telah menggunakan teori semantik Relevan untuk mengkaji teks ucapan. Berpandukan kelompangan yang ditinggalkan oleh para pengkaji lepaslah, kajian ini dilaksanakan. Teks ucapan Yang Berbahagia Tan Sri Dr. Ali bin Hamsa akan dikaji untuk mengetahui keadaan prosodi leksis 'perkhidmatan'. Fokus utama bagi maklumat teks ini tertumpu kepada fungsi leksis 'perkhidmatan' yang kerap diucapkan oleh beliau. OBJEKTIF KAJIAN Objektif kajian ini adalah seperti berikut: 1. Mengenal pasti keberadaan leksis kata kunci 'perkhidmatan' dalam ucapan Ketua Setiausaha Negara. 2. Menginterpretasikan maklumat teks fungsi leksis kata kunci 'perkhidmatan' dalam ucapan Ketua Setiausaha Negara berdasarkan kata-kata yang berkolokasi. TEORI KAJIAN Pendekatan untuk meneliti fenomena kepenggunaan sesuatu leksis dikenali sebagai pendekatan prosodi semantik oleh Sinclair dan Louw (Hishamudin Isam dan Norsimah Mat Awal, 2012).Dominic Stewart (2010), menyatakan sifat prosodi sesuatu leksis mempunyai unsur lekapan dan pemindahan makna iaitu keadaan sesuatu leksis yang memperoleh makna dan nilai hasil daripada lekapan makna leksis-leksis lain yang berkolokasi dengan leksis tersebut. Oleh itu, kajian ini menggunakan Teori Prosodi Semantikuntuk mengkaji maklumat teks melalui leksis kata kunci 'perkhidmatan' yang sering diucapkan oleh Ketua Setiausaha Negara ke-13, Tan Sri Dr. Ali bin Hamsa. Teori ini bertujuan menyelesaikan masalah maklumat teks iaitu fungsi kata, dan perhubungan kata hingga tiga atau lebih kolokasi. 790
Syakirah Abdul Rahman/Proceeding of ICECRS, 1 (2016) 789-798 Tiga istilah penting dalam Prosodi Semantik iaitu kata kunci dalam konteks, konkordans dan kolokasi. Kata kunci dalam konteks atauKey Word In Context (KWIC) diperkenalkan oleh Hans Peter Luhn (Robert V. Williams, 2010). Tujuan KWIC adalah untuk meneliti keberadaan suatu leksis dalam sejajaran leksis atau dipanggil sebagai konkordans. Penyisihan leksis sebagai kata kunci akan dipaparkan di tengah-tengah baris konkordans membolehkan penyelisikan terhadap leksis dilakukan. Istilah kedua terpenting dalam teori ini ialah konkordans. Noresah Baharom (2005), mendefinisikan konkordans ialah baris petikan penggunaan sesuatu leksis daripada sekumpulan data korpus yang akan dikaji. Kolokasi pula ialah kehadiran leksis kata kunci di tengah-tengah baris konkordans yang dilengkapi dengan leksis-leksis lain yang terletak di bahagian kiri dan kanan kata kunci tersebut. Kedekatan dan penggabungan leksis kata kunci yang dikaji dengan leksis- leksis lain yang berdekatan dengannya di bahagian kiri dan kanan dianggap sebagai leksis yang berkolokasi. KAEDAH ANALISIS Terdapat dua kaedah analisis kajian iaitu pengenalpastian leksis (type) dan penginterpretasian leksis kata kunci (Stewart D., 2010). Proses mengenal pasti leksis, bilangan leksis, dan kekerapan leksis yang berkolokasi dengan suatu leksis lain dari setiap data dijalankan dengan bantuan kolokasi (collocates). Pemilihan leksis (type) dilakukan melalui dua kriteria iaitu memilih leksis daripada tiga penggolongan kata dominan iaitu kata nama, kata kerja, dan kata adjektif. Semua leksis tersebut ialah content atau lexical dominant yang sesuai digunakan untuk menjalankan penyelisikan prosodi semantik bagi sesuatu leksis kata kunci. Pemilihan leksis yang mencatat kekerapan yang melebihi 3 kali berkolokasi dengan sesuatu leksis dianggap sebagai perkadaran yang telah mencapai kekerapan yang tinggi. Kekerapan ini berlandaskan kepada tanggapan bahawa leksis yang kerap berkolokasi dengan leksis lain akan memberi kesan terhadap kedua-dua leksis tersebut, khususnya kesan terhadap nilai prosodi semantik. Kaedah penginterpretasian pula ialah proses menganalisis kajian dengan menggunakan pendekatan kata kunci dalam konteks (keyword in context), (Stewart, 2010). Proses tersebut dipermudah dengan menganalisis jaringan semantik (semantic network) sesuatu leksis yang dianggap sebagai leksis kata kunci (keyword lexical). Perisian AntConc (Anthony.L 2016) telah digunakan untuk menganalisis korpus bagi memperoleh beberapa maklumat penting seperti senarai kata (word list), baris konkordans (ayat dan perenggan), kolokasi kiri dan kanan serta tiga (3) profil penting iaitu type (jenis kata), token (bilangan keberlakuan), dan frequency (bilangan kekerapan). Wetzel (2009), menambah bahawa maklumat yang diperoleh ini dianggap sangat penting dalam kaedah penyelidikan linguistik korpus. Secara ringkasnya, kaedah ini digunakan dalam kajian ini adalah untuk membantu pengkaji mengetahui fungsi kata kunci berdasarkan kata-kata yang berkolokasi dengannya. DATA 40 teks ucapan Ketua Setiausaha Negara, Tan Sri Dr. Ali bin Hamsa telah dipilih bagi mengenal pasti maklumat teks bagi leksis kata kunci 'perkhidmatan'. Teks ucapan yang dipilih telah dikodkan untuk memudahkan proses menganalis data. Hasil daripada penggunaan data korpus berkomputer AntConc, terdapat 640 bilangan konkordans leksis kata kunci perkhidmatan yang diperoleh. Sementara itu, data jenis kata yang berkolokasi dengan leksis perkhidmatan pula sebanyak 1237 jenis dan terdapat 6388 jumlah bilangan keberlakuan kata yang berkolokasi dengan leksis kata kunci. 791
Syakirah Abdul Rahman/Proceeding of ICECRS, 1 (2016) 789-798 Berikut disertakan konkordans leksis kata kunci 'perkhidmatan' yang terdapat dalam 40 ucapan KSN: Rajah 1: Keputusan bilangan konkordans Rajah 2: Keputusan bilangan kata berkolokasi dengan leksis kata kunci. 792
Syakirah Abdul Rahman/Proceeding of ICECRS, 1 (2016) 789-798 ANALISIS DAN PERBINCANGAN Hasil daripada data korpus AntConc, leksis kata kunci 'perkhidmatan' paling kerap berkolokasi dengan leksis- leksis lain seperti leksis awam, cemerlang, berkualiti, dan terbaik. Leksis-leksis ini secara tersiratnya menunjukkan Yg. Bhg. Tan Sri Dr. Ali bin Hamsa telah menyampaikan konsep 'Merakyatkan Perkhidmatan ini, diharapkan dapat memastikan penjawat awam Awam' dalam setiap ucapannya. Konsep hendaklahmemberikan perkhidmatan yang cemerlang kepada rakyat. Yg. Bhg. Tan Sri Dr. Ali bin Hamsa juga berharap agar semua penjawat awam menyedari bahawa mereka merupakan sebahagian daripada rakyat. Oleh itu, tidak mustahil penjawat awam lebih berupaya memahami kehendak rakyat. Konsep ini mengetengahkan enam prinsip iaitu keterbukaan, turun padang, musyawarah, insaniah, kekitaan dan kerjasama dengan swasta dan pertubuhan bukan kerajaan (NGO). Buktinya, Tan Sri Dr. Ali kerap mengungkapkan leksis-leksis lain yang berkolokasi kiri dan kanan kata kunci 'perkhidmatan' yang menjurus kepada penerapan keenam-enam prinsip tersebut. Berikut perbincangan yang berkisarkan maklumat teks yang berkaitan dengan keenam-enam prinsip konsep merakyatkan perkhidmatan awam. Prinsip Keterbukaan Prinsip keterbukaan yang diperkenalkan ini membicarakan sikap penjawat awam yang perlu mempunyai keterbukaan fikiran dan minda. Di samping itu, mereka perlulah mudah didekati agar rakyat berasa selesa untuk berhubung dan berinteraksi dengan penjawat awam. Penjawat awam juga perlulah sentiasa bersedia menerima idea dan kritikan yang membina daripada rakyat untuk menambahbaikkan penyampaian perkhidmatan awam sedia ada. Sehubungan itu, hasil kajian yang diperoleh daripada ucapan KSN membuktikan prinsip keterbukaan terdapat dalam lima contoh ayat berikut: AK"13 1. Saya juga merasa amat gembira kerana dapat bertemu dengan para pegawai dan kakitangan kumpulan pelaksana yang selama ini menjadi tonggak dan nadi ***perkhidmatan*** awam yang kita cintai. AK"13 2. ***perkhidmatan*** awam merupakan tonggak utama kepada pentadbiran negara. AK"13 8. Mendepani kehendak pelanggan dan rakyat yang semakin meningkat dan mencabar kini, ***perkhidmatan*** awam memerlukan penjawat awam yang boleh "berfikir" saya sentiasa mengalu-alukan apa jua pandangan, teguran serta cadangan penambahbaikan dalam ***perkhidmatan awam*** demi kebaikan penjawat awam khususnya, dan rakyat, amnya. AK"13 24i ***perkhidmatan*** yang mempunyai titik sentuhan langsung dengan rakyat sentiasa menjadi agenda utama Kerajaan. AK"13 24ii Kerajaan juga telah memperkenalkan satu lagi projek bitara (breakthrough project) dalam ***perkhidmatan*** Awam iaitu pewujudan Pusat Panggilan 1 Malaysia. Sebagai penjawat awam seharusnya memiliki minda terbuka dan mudah didekati, supaya rakyat berasa selesa ketika berurusan. Sehubungan itu, berdasarkan ayat satu dan dua seperti dalam contoh ayat di atas menunjukkan penggunaan leksis kata kunci yang kerap berkolokasi dengan leksis kata nama tonggak. Menurut Noresah Baharom (2005), tonggak bermaksud asas atau dasar sesuatu kepercayaan. Leksis kata nama agenda utama Kerajaan juga menjadi leksis berkolokasi dengan kata kunci "perkhidmatan". Leksis agenda utama Kerajaan turut mempunyai makna sinonim dengan leksis tonggak kerana peranan penjawat awam sangat penting dalam sesebuah agensi 793
Syakirah Abdul Rahman/Proceeding of ICECRS, 1 (2016) 789-798 perkhidmatan awam. Jelaslah, penjawat awam menjadi asas kekuatan bagi kerajaan, untuk menarik minat rakyat berurusan dengan perkhidmatan awam sekali gus mendekatkan perkhidmatan awam dengan rakyat atau pengguna. Seterusnya, dalam ayat ketiga terdapat penggunaan leksis kata kerja mendepani dan mengalu-alukan yang menjadi kolokasi kiri dan kanan leksis kata kunci 'perkhidmatan'. Leksis ini menunjukkan penjawat awam perlu mendepani kehendak pelanggan, di samping menerima pendapat daripada rakyat demi melakukan penambahbaikan dalam perkhidmatan awam. Perkaitan kolokasi antara leksis kata kunci 'perkhidmatan' dengan leksis-leksis lain seperti yang terdapat dalam ayat ketiga, membuktikan Ketua Setiausaha Negara menginginkan penjawat awam seharusnya menerima idea dan kritikan membina yang diutarakan rakyat untuk melakukan penambahbaikan penyampaian perkhidmatan awam yang sedia ada. Prinsip Turun Padang Dalam prinsip ini motto utamanya ialah Pasang Telinga dan Buka Mata. Oleh itu, untuk mengenal pasti isu-isu yang dihadapi oleh rakyat, penjawat awam seharusnya turun padang bagi menyelesaikan masalah dengan secepat mungkin. Jejak mesra perkhidmatan awam adalah dengan mendekati rakyat secara pro-aktif kerana melaluinya, penjawat awam dapat mengenal pasti isu-isu, mengetahui masalah dan keperluan rakyat, seterusnya, menyelesaikannya dengan secepat mungkin. Hasil daripada kajian, KSN menyeru agar kakitangan perkhidmatan awam mengamalkan prinsip turun padang berdasarkan lima contoh ayat berikut: AK"13 11. Alhamdulillah, sejak saya berada di jawatan ini, saya telah turun padang ke hampir seluruh pelosok negara dan bertemu dengan warga ***perkhidmatan*** awam di peringkat negeri. AK"13 11i. Selain dari itu, saya juga berhasrat membudayakan amalan turun padang ke lokasi penduduk, pusat- pusat operasi, kaunter-kaunter ***perkhidmatan*** dan lawatan tapak bagi mendapatkan maklumat serta melihat keadaan sebenar di peringkat akar umbi di samping memantau pelaksanaan projek-projek serta program-program kerajaan. AISA 3. Penjawat awam pada masa kini perlu lebih kerap untuk turun padang dan menawarkan ***perkhidmatan*** kepada rakyat sejajar dengan konsep 'Merakyatkan ***perkhidmatan*** Awam'. APC'13 11. Pada masa yang sama, jangan kita lupa kepada konsep "Merakyatkan ***perkhidmatan*** Awam", agar kita menjadi penjawat awam yang prihatin kepada keperluan rakyat, rajin untuk turun padang dan sentiasa terbuka kepada maklum balas. AISA 4. Penawaran ***perkhidmatan*** ini perlu dilakukan agar kumpulan atau golongan sasar yang ingin didekati dapat dicapai dengan sebaiknya. Yg. Bhg. Tan Sri Ali bin Hamsa sangat mengharapkan agar penjawat awam memasang telinga dan membuka mata, supaya mudah mengetahui masalah dan keperluan rakyat. Sehubungan itu, terdapat beberapa ucapannya yang menjurus kepada seruan tersebut, misalnya leksis kata kerja turun padang yang berkolokasi kiri dan kanan dengan leksis kata kunci 'perkhidmatan' seperti yang terdapat dalam ayat 1 - 2. Sementara itu, ayat 3 dan ayat 4 pula menggunakan leksis kata adjektif lebih kerap dan prihatin, manakala ayat 5 pula menggunakan leksis kata nama golongan sasaran yang berkolokasi dengan leksis 'perkhidmatan'. KSN juga berharap para penjawat awam agar memasang telinga dan membuka mata bagi mengetahui golongan yang benar-benar menghadapi masalah. Di samping itu, KSN juga menyarankan agar ketua-ketua jabatan turut memahami masalah yang dihadapi oleh pegawai dan kumpulan pelaksana di peringkat akar umbi. 794
Syakirah Abdul Rahman/Proceeding of ICECRS, 1 (2016) 789-798 Prinsip Musyawarah Seterusnya prinsip musyawarah pula menekankan 'penglibatan, penerangan dan ekspektasi jelas'. Hal ini demikian kerana pendekatan musyawarah mengambil kira pandangan, maklum balas dan penglibatan rakyat dalam mencorakkan sistem penyampaian perkhidmatan awam menjadi lebih baik. Oleh itu, bagi menjayakan prinsip ini seharusnya setiap penjawat awam perlu mengadakan pertemuan dan perbincangan dengan rakyat atau pelanggan sebelum memperkenalkan sesuatu inisiatif baharu kerajaan. Bukti KSN telah mengemukakan prinsip ini dalam ucapannya, terdapat dalam 9 contoh ayat berikut: AK"13 21.7 Meneruskan penambahbaikan sistem penyampaian Kerajaan berdasarkan enam prinsip baru ***perkhidmatan*** awam iaitu CTI (Cepat, Tepat dan Integriti), dan PCI (Produktif, Kreatif dan Inovatif). UA3. Kini rakyat Malaysia semakin peka, berpendidikan tinggi dan mempunyai ekspektasi yang kian meningkat terhadap sistem penyampaian ***perkhidmatan*** awam. AISA 1. Sememangnya, budaya inovasi perlu diperkasakan di dalam sektor awam agar penyampaian ***perkhidmatan*** awam sentiasa dimantapkan dari semasa ke semasa. APC'13 13. Lantas, saya menyeru warga Jabatan Perdana Menteri mencetuskan idea-dea baru secara aktif untuk sentiasa memperbaiki kualiti dan tahap penyampaian ***perkhidmatan*** sektor awam. UA5i. Realiti semasa dan kehendak oleh rakyat memerlukan ***perkhidmatan*** yang disampaikan dengan Cepat dan Tepat dalam memenuhi kehendak kumpulan sasaran. Ayat 1 - 5 terdapat saranan daripada KSN agar sistem penyampaian perkhidmatan awam dibuat penambahbaikan supaya masyarakat memperoleh maklumat secara telus tanpa salah faham daripada mana- mana pihak. Oleh hal yang demikian leksis-leksis lain yang berkolokasi kiri dan kanan dengan leksis kata kunci 'perkhidmatan' ialah leksis kata nama iaitu penambahbaikan, dan pemerkasaan dan leksis kerja iaitu meningkat, diperkasakan, dan memperbaiki. Leksis-leksis ini menunjukkan maksud tersirat dalam ucapan KSN yang menginginkan sistem penyampaian pihak kerajaan bertambah baik dan bermutu. Prinsip Insaniah Prinsip Insaniah pula mengandungi dua saranan iaitu keseimbangan rohani dan jasmani. Sesungguhnya, seseorang penjawat awam yang cemerlang ialah penjawat awam yang seimbang dari aspek spiritual iaitu kekuatan rohani dan fizikal iaitu kekuatan jasmani. Sehubungan itu, sekali lagi KSN telah mengemukakan matlamat prinsip ini dalam setiap ucapan yang disampaikannya. Hal ini demikian kerana penjawat awam yang mempunyai prinsip ini, secara tidak langsung akan mencemerlangkan setiap kerja buatnya. Hal ini dapat dibuktikan dalam contoh ayat berikut: AK"13 10i ***perkhidmatan*** yang diberikan oleh penjawat awam di negara ini perlulah yang terbaik. K'13 22. Justeru, demi mewujudkan sebuah ***perkhidmatan*** awam bertaraf dunia yang berlandaskan ciri-ciri telus, dinamik dan progresif, AISA 7. Sebaiknya, dalam usaha merancakkan lagi pembudayaan inovasi dan kreativiti di agensi awam, kejayaan penerima-penerima anugerah perlu dicontohi oleh semua agensi ***perkhidmatan*** awam. APC'13 2. Sijil Penghargaan JPM telah diperkenalkan pada tahun lalu sebagai penghargaan dan pengiktirafan kepada pegawai-pegawai kontrak dari pelbagai skim yang telah memberi ***perkhidmatan*** yang cemerlang dan komitmen yang tinggi di sepanjang tahun. 795
Syakirah Abdul Rahman/Proceeding of ICECRS, 1 (2016) 789-798 APC'13 4. pegawai dan kakitangan untuk terus memberikan sepenuh perhatian dan daya usaha untuk mempertingkatkan produktiviti dan mutu kerja yang berkualiti tinggi, dan sekali gus menjadikan ***perkhidmatan*** Kerajaan kekal sebagai ***perkhidmatan*** yang diyakini oleh rakyat, dan menepati kehendak dan ekspektasi mereka. Sebagai seorang pemimpin tertinggi dalam perkhidmatan awam, Yg. Bhg. Tan Sri Ali bin Hamsa berharap semua penjawat awam memiliki sifat yang seimbang dari segi rohani dan jasmani. Berdasarkan contoh leksis kata adjektif yang menunjukkan sifat yang perlu ada oleh setiap penjawat awam telah dinyatakan dengan jelas oleh KSN. Leksis-leksis kata adjektif yang berkolokasi kiri dan kanan kata kunci 'perkhidmatan' ialah terbaik, telus, dinamik dan progresif, cemerlang, inovasi dan kreativiti. Setiap leksis tersebut memberi gambaran penjawat awam perlu bekerja dengan penuh keikhlasan demi tanggungjawab terhadap tugasan yang diamanahkan untuk meningkatkan kualiti kerjanya. Prinsip Kekitaan Setiap insan di dunia dilahirkan berbeza-besa, oleh hal yang demikian KSN sangat mengharapkan setiap penjawat awam akan meraikan pelbagai perbezaan, di samping mengukuhkan persamaan. Berlandaskan semangat kekitaan, semua agensi kerajaan perlu bergerak sebagai satu kumpulan atau entiti dan membuang semua stigma negatif terhadap orang lain. Berikut disertakan ayat-ayat yang dipetik daripada ucapan KSN tentang prinsip kekitaan: AK"13 37. Marilah kita sama-sama berdoa semoga segala usaha murni kita untuk memartabatkan ***perkhidmatan*** Awam dan membangunkan Negara diberkati dan mencapai matlamatnya. AK"13 35. Dalam tempoh tiga tahun yang akan datang ini, marilah kita bersama-sama merealisasikan kejayaan Dasar Transformasi Nasional ini dan seterusnya mencipta masa hadapan ***perkhidmatan*** Awam yang lebih gemilang. UA 11. Tahniah juga kepada Razak School of Government, Jabatan Perdana Menteri, Jabatan ***perkhidmatan*** Awam dan PEMANDU atas kerjasama menzahirkan platform baru... AK"13 31. Kejayaan-kejayaan ini adalah hasil dedikasi, komitmen dan kerjasama padu semua penjawat awam merentasi sektor ***perkhidmatan*** dalam memastikan aspirasi negara tercapai. AK"13 23. pusat sehenti yang membolehkan akses rakyat kepada ***perkhidmatan*** yang disediakan oleh agensi-agensi Kerajaan, di bawah satu bumbung. Leksis kata kerja iaitu marilah yang berkolokasi dengan kata kunci 'perkhidmatan'. Hal ini membuktikan, KSN kerap menggunakan leksis marilah untuk mengajak para penjawat awam supaya bersama-sama meningkatkan kejayaan perkhidmatan awam. Tambahan pula, sesebuah institusi bergantung pada hasil kerjasama semua ahlinya. Selain itu, KSNjuga telah menggunakan leksis kata kerja iaitu leksis kerjasama. Kedua-dua leksis lain ini telah membuktikan prinsip kekitaan perlu diamalkan oleh setiap penjawat awam demi kejayaan perkhidmatan awam.Seterusnya, berdasarkan ayat 6, KSN telah memilih penggunaan leksis lain yang berkolokasi dengan kata 'perkhidmatan' iaitu leksis kata nama satu bumbung yang menunjukkan semua agensi kerajaan perlu memiliki sifat kekitaan atau kebersamaan untuk melaksanakan wadah pembangunan negara. Prinsip Kerjasama Dengan Swasta Dan Pertubuhan Bukan Kerajaan (NGO). 796
Syakirah Abdul Rahman/Proceeding of ICECRS, 1 (2016) 789-798 Motto bagi prinsip ini ialah perkongsian sumber dan kesepakatan. Penjawat awam perlu meningkatkan kerjasama yang strategik dengan pihak swasta dan badan-badan bukan kerajaan (NGO) untuk meningkatkan sistem penyampaian perkhidmatan awam. Kerjasama pintar antara agensi kerajaan dan NGO sangat penting bagi menjayakan projek dan program demi kesejahteraan rakyat. Berikut contoh ayat yang dipetik daripada ucapan KSN: AK'13 19. Kejayaan ini adalah hasil daripada kerja keras, idea-idea kreatif, dedikasi dan komitmen Kerajaan, ***perkhidmatan*** awam, dan sektor korporat. PBMKSN 2...rakyat masih berada di bawah paras tingkatan ekonomi masyarakat pertengahan dan daripadanya 10% ialah kalangan rakyat miskin yang masih memerlukan sokongan dan dokongan ***perkhidmatan*** awam yang memerlukan sikap kerjasama sektor awam-swasta boleh menjadi "mekanisme jabatankasih" maka jadikanlah ia sebagai makanan roh Integriti kita iaitu Sedekah jariah berteraskan kekuatan akliah, jasmaniah dan material. MAKSN'14. Dalam hal ini, saya suka memaklumkan bahawa pada tahun 2014, ***perkhidmatan*** Awam negara telah diberi penghormatan dan kepercayaan untuk menganjurkan program persidangan dwi- tahunan Commonwealth Association for Public Administration and Management (CAPAM) di Malaysia pada bulan Oktober tahun ini. Hasil kajian mendapati, KSN menekankan konsep perkongsian sumber dan kesepakatan antara agensi awam dengan pihak swasta dan NGO. Semangat kerjasama dan kesepakatan dalam perkongsian sumber ini, secara tidak langsung dapat membangunkan negara. Leksis lain yang berkolokasi dengan 'perkhidmatan' dalam contoh ayat 1 ialah golongan kata kerja iaitu komitmen. Beliau menyarankan supaya sesuatu kejayaan haruslah berdasarkan kerjasama daripada semua pihak, sama ada sektor awam atau sektor swasta. Beliau turut menekankan persepakatan antara sektor awam dan swasta yang menjadi mekanisme jabatan kasih melalui leksis kata nama iaitu sokongan, dokongan, penghormatan dan kepercayaan.Secara tersirat beliau telah menyatakan bahawa masih terdapat rakyat yang memerlukan bantuan daripada pihak sektor kerajaan dan swasta. KESIMPULAN Keseluruhan kajian ini menunjukkan maklumat teks yang ingin disampaikan oleh Tan Sri Dr. Ali bin Hamsa ialah konsep 'Merakyatkan Perkhidmatan Awam' diperincikan melalui keenam-enam prinsip. Hasil kajian mendapati leksis kata kunci 'perkhidmatan' yang dipilih sangat bertepatan dengan maklumat teks ucapan beliau. Hasil konkodans tersebut menunjukkan maklumat teks yang disampaikan oleh KSN mencapai matlamat iaitu penyampaian konsep merakyatkan perkhidmatan awam kepada khalayak.Oleh itu, secara tidak langsung penjawat awam akan mengetahui mesej dan amanatnya yang ingin disampaikan oleh Ketua Setiausaha Negara. Diharapkan, keenam-enam prinsip yang diutarakan oleh KSN dapat disebarluaskan kepada umum, khususnya penjawat awam demi menerapkan keenam-enam prinsip tersebut. Secara ringkasnya, Teori Prosodi Semantik dapat menyelesaikan masalah maklumat teks berbantukan leksis-leksis lain yang berkolokasi kiri dan kanan dengan leksis kata kunci 'perkhidmatan'. RUJUKAN Ali bin Hamsa. Ucapan ketua setiausaha negara. Capaian pada 10 November 2015, dari Sofware Anthony.L. (2016). antconc. Capaian pada 10 April 2016 dari 797
Syakirah Abdul Rahman/Proceeding of ICECRS, 1 (2016) 789-798 F. R. Palmer (1989). Semantik. (Abdullah Hassan, Pentj.). Kuala Lumpur: Dewan Bahasa dan Pustaka. (Karya asal diterbitkan tahun 1976). Hajar Abdul Rahim. (2005). Impak konotasi budaya terhadap leksis: satu kajian semantik berasaskan korpus, ke atas perkataan perempuan dan wanita. Jurnal Bahasa, Volume 5, No. 1. Hishamudin Isam & Norsimah Mat Awal. (2012). Nilai setia dari perspektif prosodi semantik: analisis berbantu data korpus. GEMA Online™ Jurnal Of Language Studies. Vol. 12 (2). Hishamudin Isam, Faizah Ahmad dan Mashetoh Abd. Mutalib. (2014). Wajaran penggunaan data korpus dalam penulisan ilmiah: Dimensi baharu sukatan pelajaran Bahasa Melayu Sijil Tinggi Pelajaran Malaysia (STPM). Jurnal Pendidikan Bahasa Melayu - JPBM. Vol. 4, Bil. 2 (Nov. 2014): 67-77. Idris Aman. (2011). Mengurus wacana dan kepimpinan: analisis ucapan sulung Perdana Menteri Malaysia Keenam. Jurnal Bahasa, Volume 11, No. 2. Indirawati Zahid. (2005). Capahan persepsi: ungkapan yang menandai emosi dalam ujaran. Jurnal Pengajian Melayu (Journal of Malay Studies), Volume 15. lndirawati Zahid. (2007). Aspek prosodi dalam berbahasa penutur bukan Melayu. Jurnal Bahasa, Volume 7, No. 1. Indirawati Zahid. (2010). Prosodi dalam syair Melayu: fungsi dan praktis. Jurnal Bahasa, Volume 10, No. 2. John Lyons (1994). Bahasa dan linguistik: suatu pengenalan. (Ramli Salleh, Toh Kim Hoi, Pentj.). Kuala Lumpur: Dewan Bahasa dan Pustaka. (Karya asal diterbitkan tahun 1981). Mashetoh Abd Mutalib, Hishamudin Isam, Rohaidah Haron &Mohd Izani Mohd Zain. (2013). Menukangi aspek leksikal dan identiti dalam wacana Khaled Nordin berdasarkan perspektif analisis wacana kritis wacana tiga dimensi. Pendeta Journal of Malay Language, Education and Literature, Volume 4. Nor Azuwan Yaakob & Norazlina Mohd Kiram. (2010). Kiasan dalam retorik penulisan kewartawanan: memartabatkan bangsa dan tamadun Melayu. Jurnal Linguistik, Volume 11, 2010. Nordin Razak. (2010). Semantik. Kelantan: Pustaka Sukses. Noresah Baharom. (Ed.). (2005). Kamus Dewan (edisi ke-5). Kuala Lumpur: Dewan Bahasa dan Pustaka. Norida Berhan; Zulkifley Hamid. (2012). Retorik gaya dalam membentuk karakter bangsa. Jurnal Linguistik, Volume 15, Jun 2012. Norwati Mohd Zain dan Hishamudin Isam. (2013). Siapa 'Aku'? Analisis blog wanita dan pengkid berasaskan pendekatan prosodi semantic. Jurnal Linguistik, Volume 17, No. 2. Radiman Hj. Junaidi & Zaitul Azma Zainon Hamzah. (2013). Wacana kepimpinan dalam ucapan Abdullah Ahmad Badawi. Jurnal Bahasa, Volume 13, No. 1. Rahim Aman; Norfazila Ab Hamid. (2015). Strategi wacana komunikasi teks Tengku Razaleigh Hamzah: satu analisis kebahasaan. Jurnal Komunikasi, Malaysian Journal of Communication , Volume 31, No. 1. Robert V. Williams. (2010). Hans Peter Luhn and Herbert M. Ohlman: Their rolesin the origins of keyword-in- context/permutation automatic indexing. Journal OfThe American Society For Information Science AndTechnology, 61(4):835-849. Sabrina Tiun, Rosni Abdullah, Tang, Enya Kong dan Siti Khaotijah Muhammad. (2013).Korpus pertuturan sintaksis-prosodi Bahasa Melayu. Asia-Pacific Journal of Information Technology and Multimedia, Volume 2, No. 1. Sharifah Raihan Syed Jaafar. (2015). Pembentukan kependekan kata nama Melayu. Jurnal Bahasa, Volume 15, No. 2, Stewart, Dominic. (2010). Semantic prosody: a critical evaluation. London: Routledge Taylor & Francis Group. Tan, Hai Ly dan Chae, Kwan Jung. (2015). A corpus investigation: the similarities and differences of cute, pretty and beautiful. 3L: Language, Linguistics, Literature® The Southeast Asian Journal of English Language Studies, Volume 21, No. 3. Wetzel. L. (2009). Types and tokens: on abstract objects. London: The MIT Press. Wong Shia Ho. (2014). Makna penutur dalam ayat teks ucapan tunku abdul rahman: Satu analisis teori relevan. Pendeta Journal of Malay Language, Education and Literature, Volume 5. Wong Shia Ho. (2014). Penggunaan simbol dalam teks ucapan Tunku Abdul Rahman: analisis teori relevans. Jurnal Bahasa Volume 14, No. 1. 798